Jaktrettigheter til salgs
NRK1 onsdag 4. desember 2002 kl 21.30 Faktor: Jakt til høystbydende
Med prisen for jaktrettigheter kan en selvskutt rype fort bli svært dyr. (Foto: NRK)
Stadig flere jegere betaler høye pengebeløp for å skaffe seg eksklusive jaktrettigheter i Norge. Dette stenger allmennheten ute fra stadig større områder, noe Norges jeger- og fiskeforbund advarer mot. Også nord i landet blir områdene som er avstengt for folk flest rikere, i både antall og størrelse.
"Faktor" ved NRK Troms tar seerne med til vakre Vesterålen, der Andøyas største grunneier hver høst leier ut jaktterreng til en eksklusiv gruppe jegere fra Sør-Norge.
Er det greit at de som betaler mest får jakte i et attraktivt terreng, mens de som ikke vil være med på pengegaloppen stenges ute? Eller er grunneierne i sin fulle rett til å ta godt betalt for at jegere benytter seg av deres eiendom?